Päikesetsükkel

Päikesetsükkel, tuntud ka kui päikese magneetilise aktiivsuse tsükkel, või päikeselaikude tsükkel, on ligi 11 aastat kestev, enamvähem ühtlase rütmi järgi kulgev muutuste järgnevus Päikese aktiivsuses, mida hinnatakse päikeselaikude hulga järgi Päikese pinnal. Päikesetsükli jooksul toimuvad muutused nii päikesekiirguse tasemes (samaaegselt tugevnevad nii korpuskulaarne kiirgus kui ka ultraviolettkiirgus
), elektromagneetilise ainese eraldumise aktiivsuses, päikeselaikude hulgas (saab kirjeldada Wolfi arvudega, Wolfi arvud on viis iseloomustada Päikese aktiivsuse taset
) ja suuruses kui ka filamentide,
loidete ja krooniaukude esinemise sageduses, kõik need nähtused esinevad sünkroonses vaheldumises, liikudes miinimumaktiivsusega perioodist maksimumaktiivsuse perioodi ja jälle tagasi.

Päikese magnetvälja pöördumine

Päikese magnetväli pöördub iga tsükli käigus täielikult ümber, pöördumine toimub hetkel, mil päikesetsükkel on oma maksimumi lähedal. Kahe tsükli järel jõuab Päikese magnetväli tagasi oma algsesse seisundisse, olles lõpetanud Hale'i tsüklina tuntud protsessi.

Tsüklite vaatlemine
Tsükleid on vaadeldud läbi sajandite, jälgides muutusi Päikese välimuses ja seostades neid virmaliste tekkega, kuid kindla definitsiooni sai Päikese aktiivsustsükkel aastal 1843.

Tsükkel 25
Hetkel on meil 25. päikesetsükkel. Tsükkel algas aastal 2019. Tsükleid loendatakse aastast 1755. Ehkki varasemad ennustused oletasid, et 25. tsükkel tuleb jahedam, kui eelmised, näitas tegelikkus hoopis vastupidist - 25. tsükkel on juba "tõestanud", et on aktiivsem, kui seda oli 24. päikeseaktiivsuse tsükkel, tõsisemaid järeldusi saab aga teha alles siis, kui käimasolev tsükkel on lõppenud. Arvatakse, et tsükkel lõppeb 2030. aasta paiku ja käimasoleva tsükli Päikese maksimumi ennustatakse hiliseks 2024. aastaks või 2025. aasta keskpaigaks.

Viited

Välislingid

Spaceweatherlive.com (reaalajas info Päikese aktiivsuse kohta, jpm)

NOAA kosmoseilma lehekülg

NASA koduleht

Päike